स्टैंड के बदले सड़क पर खड़ी हो रहीं बसें
राजधानी में वर्षों बाद मॉडल बस स्टैंड बिरसा मुंडा बस टर्मिनल का निर्माण हुआ। सरकार ने इसका उद्घाटन भी धूमधाम से किया। लेकिन उद्घाटन के एक माह के अंदर ही बस स्टैंड की सूरत बिगड़ गई है। मॉडल बस स्टैंड पूरी तरह अव्यवस्था का अड्डा बन गया है। बस स्टैंड तक पहुंचने के लिए लोगों को 20 से 30 मिनट तक जाम में फंसना पड़ता है।
कांटाटोली-नामकुम रोड से बस स्टैंड और क्लब रोड से बस स्टैंड जाने के लिए लोगों को काफी मशक्कत करनी पड़ती है। क्योंकि अभी बस स्टैंड तक जाने वाली सड़क का निर्माण पूरा नहीं हुआ है। निर्माण कार्य इतना धीमा चल रहा है कि यह कब तक पूरा होगा, यह बताने वाला कोई नहीं। बस चालकों की मनमानी से भी अव्यवस्था की स्थिति उत्पन्न हो गई है। ड्राइवर स्टैंड में बस लगाने की बजाय बीच सड़क पर बस खड़ी करके सवारी चढ़ाने लगते हैं। लेकिन इसे कोई देखने वाला नहीं है।
^बस स्टैंड के ऑपरेशन और मेंटेनेंस के लिए जल्द ही फैसिलिटी मैनेजर बहाल किए जाएंगे। सड़क पर बस खड़ा करने को ट्रैफिक पुलिस रोके। प्रशांतकुमार, नगर आयुक्त
स्टैंड का रास्ता बदहाल : बसस्टैंड तक जाने वाले रास्ते पर भी चालकों का कब्जा है। स्टैंड की बजाय रास्ते में बस लगाकर यात्रियों को बैठाया जा रहा है।
नाली का निर्माण धीमा : स्टैंडतक जाने वाले रास्ते में सड़क चौड़ीकरण और नाली निर्माण हो रहा है। कार्य इतना धीमा है कि स्टैंड तक पैदल जाना भी मुश्किल है।
रोड पर बस : कांटाटोलीनामकुम रोड पर स्टैंड की गली के सामने बसें खड़ी हो रही हैं। यहीं पर बस चालक और एजेंट सवारी बैठाते हैं। जबकि प्रशासन ने सड़क पर बस रोकने पर रोक लगा रखी है।
बिरसा मुंडा बस स्टैंड के बाहर बीच सड़क पर एेसे ही खड़ी रहती हैं बसें।
bho_Deva hin_Deva hin_Deva hin_Deva hin_Deva hin_Deva hin_Deva awa_Deva